CELEX: 
Language: el
Date: 2004-11-11 00:00:00
Title: 2004/756/: 2004/756/ΕΚ:#Απόφαση του Συμβουλίου, της 4ης Οκτωβρίου 2004, σχετικά με τη σύναψη συμφωνίας για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων ̠ολιτειών της Αμερικής#Συμφωνία για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων ̠ολιτειών της Αμερικής

11.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 335/5
            
         
      ΑΠΌΦΑΣΗ ΤΟΥ ΣΥΜΒΟΥΛΊΟΥ
   
   της 4ης Οκτωβρίου 2004
   σχετικά με τη σύναψη συμφωνίας για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής
   (2004/756/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως τη δεύτερη παράγραφο του άρθρου 170 σε συνδυασμό με την πρώτη πρόταση της πρώτης υποπαραγράφου του άρθρου 300 και την πρώτη υποπαράγραφο της παραγράφου 3 του άρθρου 300,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:
   
               (1)
            
            
               Με την απόφαση της 13ης Οκτωβρίου 1998 (2), το Συμβούλιο ενέκρινε τη σύναψη συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής.
            
         
               (2)
            
            
               Το άρθρο 12 στοιχείο β) προβλέπει τα εξής: «Η παρούσα συμφωνία συνάπτεται αρχικά για χρονικό διάστημα πέντε ετών. Η συμφωνία υπόκειται σε επανεξέταση από τους αντισυμβαλλόμένους κατά το τελικό έτος εκάστης διαδοχικής χρονικής περιόδου, και η ισχύς της μπορεί στη συνέχεια να παραταθεί, ενδεχομένως με τροποποιήσεις, για συμπληρωματικές χρονικές περιόδους πέντε ετών, με αμοιβαία γραπτή συμφωνία μεταξύ των αντισυμβαλλομένων».
            
         
               (3)
            
            
               Οι αρχές των Ηνωμένων Πολιτειών της Αμερικής ενημέρωσαν τις υπηρεσίες της Επιτροπής ότι είναι υπέρ της ανανέωσης της προαναφερόμενης συμφωνίας για πέντε ακόμη χρόνια. Ως εκ τούτου η ταχεία ανανέωση θεωρείται ότι είναι επωφελής για αμφότερα τα μέρη.
            
         
               (4)
            
            
               Το περιεχόμενο της ανανεούμενης συμφωνίας θα είναι πανομοιότυπο προς το περιεχόμενο της συμφωνίας που έληξε στις 13 Οκτωβρίου 2003.
            
         
               (5)
            
            
               Η συμφωνία με στόχο την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής θα πρέπει να εγκριθεί εξ ονόματος της Κοινότητας,
            
         ΑΠΟΦΑΣΙΖΕΙ:
   Άρθρο 1
   Εγκρίνεται εξ ονόματος της Κοινότητας η συμφωνία για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής για επιπλέον περίοδο πέντε ετών.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Εξουσιοδοτείται ο Πρόεδρος του Συμβουλίου να ορίσει το πρόσωπο που είναι αρμόδιο να υπογράψει τη συμφωνία εκφράζοντας εν προκειμένω τη συγκατάθεση της Κοινότητας να δεσμευθεί για το θέμα αυτό.
   
      Λουξεμβούργο, 4 Οκτωβρίου 2004.
      
         
            Για το Συμβούλιο
         
         
            Ο Πρόεδρος
         
         A. J. DE GEUS
         
      
   
   
      (1)  Γνώμη που εδόθη στις 16 Δεκεμβρίου 2003 (δεν δημοσιεύθηκε ακόμα στην Επίσημη Εφημερίδα).
   
      (2)  ΕΕ L 284 της 22.10.1998, σ. 35.
   
      
         ΣΥΜΦΩΝΊΑ
      
      για την ανανέωση της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής
      Η ΕΥΡΩΠΑΪΚΗ ΚΟΙΝΟΤΗΤΑ (εφεξής αναφερόμενη ως «η Κοινότητα»),
      αφενός και
      Η ΚΥΒΕΡΝΗΣΗ ΤΩΝ ΗΝΩΜΕΝΩΝ ΠΟΛΙΤΕΙΩΝ ΤΗΣ ΑΜΕΡΙΚΗΣ,
      αφετέρου,
      εφεξής αναφερόμενα ως τα «μέρη»,
      ΛΑΜΒΑΝΟΝΤΑΣ ΥΠΟΨΗ τη σημασία της επιστήμης και της τεχνολογίας για την οικονομική και κοινωνική τους ανάπτυξη,
      ΑΝΑΓΝΩΡΙΖΟΝΤΑΣ ότι η Κοινότητα και οι Ηνωμένες Πολιτείες της Αμερικής αναπτύσσουν ερευνητικές και τεχνολογικές δραστηριότητες σε σειρά τομέων κοινού ενδιαφέροντος και ότι η συμμετοχή εκάστου μέρους στις ερευνητικές και αναπτυξιακές δραστηριότητες του άλλου με βάση την αρχή της αμοιβαιότητας θα εξασφαλίσει αμοιβαία οφέλη,
      ΕΧΟΝΤΑΣ ΥΠΟΨΗ τη συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης των Ηνωμένων Πολιτειών της Αμερικής, που υπεγράφη στην Ουάσιγκτον στις 5 Δεκεμβρίου 1997 και λήγει στις 13 Οκτωβρίου 2003,
      ΕΠΙΘΥΜΩΝΤΑΣ να συνεχιστεί η συνεργασία όσον αφορά την επιστήμη και την τεχνολογία στο επίσημο πλαίσιο που δημιουργήθηκε με τη συμφωνία αυτή,
      ΣΥΜΦΩΝΗΣΑΝ:
      Άρθρο 1
      Δια της παρούσης ανανεώνεται για περίοδο πέντε επιπλέον ετών η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της κυβέρνησης των Ηνωμένων Πολιτειών της Αμερικής, που υπεγράφη στην Ουάσιγκτον στις 5 Δεκεμβρίου 1997 και λήγει στις 13 Οκτωβρίου 2003.
      Άρθρο 2
      Η παρούσα συμφωνία αρχίζει να ισχύει την ημερομηνία κατά την οποία τα μέρη κοινοποιούν γραπτώς το ένα στο άλλο ότι έχουν ολοκληρωθεί οι αναγκαίες εσωτερικές διαδικασίες τους για να αρχίσει να ισχύει η ανωτέρω συμφωνία.
      Άρθρο 3
      Η παρούσα συμφωνία συντάσσεται σε δύο αντίτυπα αγγλικά, γαλλικά, γερμανικά, δανικά, ελληνικά, ισπανικά, ιταλικά, ολλανδικά, πορτογαλικά, σουηδικά και φινλανδικά και όλα τα κείμενα είναι εξίσου αυθεντικά.
      
         
            
               Για την Ευρωπαϊκή Κοινότητα
            
         
         
            
               Για την κυβέρνηση των Ηνωμένων Πολιτειών της Αμερικής